HR
C 94/24
Službeni list Europske unije
13.3.2023.
Tužbeni zahtjev Tužitelj od Suda zahtjeva da se: — utvrdi da je Republika Portugal povrijedila obveze koje ima na temelju članka 49. stavka 1.
Priloga VI. i članka 59. stavka 3.
Direktive 2005/36/EZ te članaka 45., 49. i 56.
UFEU-a jer je na snazi zadržala članak 2.
Zakona br.
25/2018 od 14. lipnja, kojim se stavak 7. dodaje članku 25.
Zakona br.
31/2009 od 3. srpnja, kako je izmijenjen Zakonom br.
40/2005, u kojem se navodi da „nositelji sveučilišne diplome inženjera građevinarstva iz Priloga VI.
Direktivi 2005/36/EZ (1) Europskog parlamenta i Vijeća od 7. rujna 2005. o priznavanju stručnih kvalifikacija, kako je izmijenjena Direktivom 2013/55/EU od 20. studenoga 2013., koji su započeli svoje obrazovanje u akademskim godinama navedenim u tom prilogu i koji dokažu, u okviru odredaba Odluke br.
73/73 od 28. veljače, da su između 1. studenoga 2009. i 1. studenoga 2017.
potpisali arhitektonski projekt koji je dobio odobrenje općine, mogu izraditi projekte posebno predviđene tom odlukom, pod uvjetima koji su u njoj utvrđeni i u skladu s pravnim režimom koji je na snazi u pogledu te djelatnosti, pri čemu ipak i dalje moraju poštovati obveze utvrđenih ovim zakonom te, po potrebi, dostavljaju dokaze o njihovom ispunjenju nadležnim upravnim tijelima”, — Republici Portugal naloži snošenje troškova.
Tužbeni razlozi i glavni argumenti Inženjeri čije su diplome navedene u Prilogu VI.
Direktivi 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija stekli su prava na izvođenje arhitektonskih projekata diljem Europske unije („stečena prava”).
Inženjeri mogu steći prava samo ako su se školovali najkasnije u akademijskoj godini navedenoj u Prilogu VI.
Direktivi.
Portugalska Republika je 2018. donijela zakon (Zakon br. 25/2018 od 14. lipnja) kojim su znatno ograničena stečena prava tih inženjera, pristup zvanju arhitekta i slobodno kretanje osoba.
Konkretno, člankom 2. tog zakona se: a. ograničavaju stečena prava građevinskih inženjera koji su započeli svoje obrazovanje u akademskim godinama navedenim u Direktivi na način da svi građevinski inženjeri koji su svoje obrazovanje započeli u akademskim godinama koje im prethode nemaju mogućnosti ostvarivanja stečenih prava.
b. za izvođenje arhitektonskog projekta zahtijeva, na diskriminatoran način i bez ikakvog temelja u Direktivi, da je građevinski inženjer između 1. studenoga 2009. i 1. studenoga 2017. potpisao arhitektonski projekt koji je dobio odobrenje općine.
Taj je zahtjev posebno teško ispuniti budući da od 2015. portugalske lokalne vlasti sustavno odbijaju arhitektonske projekte koje su podnijeli inženjeri koji su stekli prava na temelju Direktive 2005/36/EZ.
Komisija je 24. siječnja 2019.
poslala pismo opomene Portugalskoj Republici.
Zatim je Portugalskoj Republici 29. veljače 2020. poslano obrazloženo mišljenje na koje ona nije odgovorila.
(1)
(SL 2005., L 255, str. 22.)
(SL, posebno izdanje na hrvatskom jeziku, poglavlje 5., svezak 1., str. 125.)
Žalba koju je 23. prosinca 2022.
podnio Trebor Robert Bilkiewicz protiv presude Općeg suda (peto vijeće) od 26. listopada 2022.
u predmetu T-273/21, The Bazooka Companies/EUIPO (Predmet C-783/22 P) (2023/C 94/27) Jezik postupka: engleski Stranke Žalitelj: Trebor Robert Bilkiewicz (zastupnik: P. Ratnicki-Kiczka, adwokat)